Document ID: 32015D0137

NÕUKOGU OTSUS (EL) 2015/137,
26. jaanuar 2015,
millega pikendatakse Siseturu Ühtlustamise Ameti (kaubamärgid ja tööstusdisainilahendused) asejuhataja ametiaega ning Siseturu Ühtlustamise Ameti (kaubamärgid ja tööstusdisainilahendused) apellatsiooninõukogude kahe juhataja ametiaega
EUROOPA LIIDU NÕUKOGU,
võttes arvesse Euroopa Liidu toimimise lepingut,
võttes arvesse nõukogu 26. veebruari 2009. aasta määrust (EÜ) nr 207/2009 ühenduse kaubamärgi kohta, (1) eriti selle artikleid 125 ja 136,
ning arvestades järgmist:
(1)
Siseturu Ühtlustamise Ameti (kaubamärgid ja tööstusdisainilahendused) (edaspidi „amet”) haldusnõukogu esitas 18. novembril 2014 nõukogule ettepanekud ameti asejuhataja ametiaja ning ameti apellatsiooninõukogude kahe juhataja ametiaja pikendamise kohta.
(2)
Ameti asejuhataja Christian ARCHAMBEAU ametiaega ning ameti apellatsiooninõukogude kahe juhataja Tomás DE LAS HERASi ja Detlef SCHENNENi ametiaega tuleks pikendada viie aasta võrra või kuni pensionieani, kui pensioniikka jõutakse pikendatud ametiaja jooksul,
ON VASTU VÕTNUD KÄESOLEVA OTSUSE:
Artikkel 1
Ameti asejuhtaja Christian ARCHAMBEAU ametiaega pikendatakse ajavahemikuks 1. detsembrist 2015 kuni 30. novembrini 2020 või kuni pensionieani, kui pensioniikka jõutakse pikendatud ametiaja jooksul.
Artikkel 2
Ameti apellatsiooninõukogude juhataja Tomás DE LAS HERASi ametiaega pikendatakse ajavahemikuks 1. märtsist 2016 kuni 28. veebruarini 2021 või kuni pensionieani, kui pensioniikka jõutakse pikendatud ametiaja jooksul.
Artikkel 3
Ameti apellatsiooninõukogude juhataja Detlef SCHENNENi ametiaega pikendatakse ajavahemikuks 1. novembrist 2015 kuni 31. oktoobrini 2020 või kuni pensionieani, kui pensioniikka jõutakse pikendatud ametiaja jooksul.
Artikkel 4
Käesolev otsus jõustub kahekümnendal päeval pärast selle avaldamist Euroopa Liidu Teatajas.
Brüssel, 26. jaanuar 2015

Labels: 15